Conan The Destroyer er framhald hinnar geysigóðu Conan The Barbarian . Aftur fer snillingurinn Arnold Schwarzenegger með aðalhlutverkið , en aukaleikararnir eru ekki jafn góðir og í fyrri myndinni . Þó kom gamli körfuboltakappinn Wilt Chamberlain skemmtilega á óvart . Sagan er ekki jafn góð og í fyrri myndinni , en samt alveg ágæt , hefur seiðskratta , ófreskjur og fleira sem prýða á ævintýramyndir . Útlitið er alveg fanntagott og ég er alveg að fíla búningana í myndinni , þeir eru svo flottir og gefa myndinni frekar myrkt útlit . Annars er Arnaldur bara í einhverri skinnbrók og er alltaf ber að ofan , hnykklandi vöðvana , alveg sama hversu kalt á að vera úti . Þótt að þessi mynd sé ekki jafn góð og fyrirrennari hennar , þá er samt óhætt að mæla með henni fyrir alla þá sem líkar ævintýra og / eða spennumyndir með nóg af slagsmálum og afhausunum , sem og alla Schwarzenegger aðdáendur .